મેરેજ રજિસ્ટ્રેશન કેવી રીતે કરાવશો..?? : લગ્ન થયા પછી તેનું રજિસ્ટ્રેશન કરાવવા માટે રાજ્યની ફેમિલી કોર્ટમાં ફોર્મ ભરી તેની સાથે લગ્નની કંકોતરી, લગ્નના બે ફોટા, ઘરનું એડ્રેસ પ્રૂફ, રેશનિંગ કાર્ડ, ડ્રાઈવિંગ લાયસન્સ અથવા પાસપોર્ટ-વિઝાની કોપી, બંનેના બર્થ સર્ટિફિકેટ અથવા સ્કૂલ-કોલેજના સર્ટિફિકેટ, બંનેના પાસપોર્ટ સાઈઝના ફોટા, બંને તરફથી બે બે સાક્ષી તથા એફિડેવિટ ફોર્મ સાથે જોડી નિયત રકમ આપી જમા કરાવવાનું રહે છે. મેરેજ રજિસ્ટ્રેશન તે દિવસે અથવા થોડા દિવસોમાં થઈ જાય છે. સ્પેશ્યલ મેરેજ રજિસ્ટ્રેશન એટલે બે અલગ અલગ ધર્મની વ્યક્તિ સાથે લગ્ન કર્યાં હોય તે. તેનું સ્પેશિયલ મેરેજ એક્ટ ૧૯૫૪ની હેઠળ રજિસ્ટ્રેશન થાય છે. આ કાયદા હેઠળ રજિસ્ટ્રેશન કરવા માટે એક મહિનાની નોટિસ અપાય છે, કેમ કે કોઈને આવા લગ્નથી કોઈ હરકત હોય તો તે જતાવી શકે છે. ફોર્મ સાથે ઉપરોક્ત કોપીઓ જોડવાની હોય છે. માત્ર વર-વધૂ તરફથી ત્રણ ત્રણ સાક્ષી હોવા જરૂરી છે. જો ધર્મ પરિવર્તન કર્યો હોય તો તેના પ્રમાણની કોપી જોડવાની રહે છે. (Courtesy : Mumbai Samachar)